CELEX: 32014R1201
Language: el
Date: 2014-11-07 00:00:00
Title: Κανονισμός (ΕΕ) αριθ. 1201/2014 του Συμβουλίου, της 7ης Νοεμβρίου 2014 , για την αναπροσαρμογή, με ισχύ από 1ης Ιουλίου 2011 , 1ης Ιουλίου 2012 και 1ης Ιουλίου 2013 , του ποσοστού εισφοράς στο συνταξιοδοτικό καθεστώς των μόνιμων υπαλλήλων και του λοιπού προσωπικού της Ευρωπαϊκής Ένωσης

8.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 325/1
            
         ΚΑΝΟΝΙΣΜΌΣ (ΕΕ) αριθ. 1201/2014 ΤΟΥ ΣΥΜΒΟΥΛΊΟΥ
   της 7ης Νοεμβρίου 2014
   για την αναπροσαρμογή, με ισχύ από 1ης Ιουλίου 2011, 1ης Ιουλίου 2012 και 1ης Ιουλίου 2013, του ποσοστού εισφοράς στο συνταξιοδοτικό καθεστώς των μόνιμων υπαλλήλων και του λοιπού προσωπικού της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό υπηρεσιακής κατάστασης των μόνιμων υπαλλήλων της Ευρωπαϊκής Ένωσης και το καθεστώς που εφαρμόζεται στο λοιπό προσωπικό της Ευρωπαϊκής Ένωσης, όπως προβλέπεται στον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και ιδίως το άρθρο 83α και το παράρτημα XII,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Στόχος του άρθρου 19 του παραρτήματος XIII του κανονισμού υπηρεσιακής κατάστασης, όπως τροποποιήθηκε τελευταία με τον κανονισμό (ΕΕ, Ευρατόμ) αριθ. 1023/2013του Ευρωπαϊκού Κοινοβουλίου και του Συμβουλίου (2), είναι να επιτρέψει στα θεσμικά όργανα της Ένωσης να λάβουν τα αναγκαία μέτρα για να διευθετήσουν τις διαφορές τους όσον αφορά την αναπροσαρμογή των αποδοχών και συντάξεων για τα έτη 2011 και 2012 και την αναπροσαρμογή της εισφοράς στο συνταξιοδοτικό καθεστώς για το έτος 2011, σύμφωνα με απόφαση του Δικαστηρίου της Ευρωπαϊκής Ένωσης, λαμβάνοντας δεόντως υπόψη τις θεμιτές προσδοκίες του προσωπικού ότι το Συμβούλιο θα αποφασίζει κάθε χρόνο σχετικά με την αναπροσαρμογή του ποσοστού εισφοράς στο συνταξιοδοτικό καθεστώς.
            
         
               (2)
            
            
               Το Ευρωπαϊκό Κοινοβούλιο και το Συμβούλιο, στο πλαίσιο μιας συνολικής προσέγγισης για την επίλυση των διαφορών και προκειμένου να συμμορφωθούν με την απόφαση του Ευρωπαϊκού Δικαστηρίου της 19ης Νοεμβρίου 2013 στην υπόθεση C-63/12, Επιτροπή κατά Συμβουλίου (3), το Ευρωπαϊκό Κοινοβούλιο και το Συμβούλιο εξέδωσαν τους κανονισμούς (ΕΕ) αριθ. 422/2014 (4) και (ΕΕ) αριθ. 423/2014 (5), για την αναπροσαρμογή των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης με ισχύ από 1ης Ιουλίου 2011 και από 1ης Ιουλίου 2012, αντιστοίχως. Οι αναπροσαρμογές αυτές απαιτούν την αντίστοιχη αναδρομική αναπροσαρμογή του ποσοστού της εισφοράς στο συνταξιοδοτικό καθεστώς για τα έτη 2011, 2012 και 2013.
            
         
               (3)
            
            
               Σύμφωνα με το άρθρο 13 παράγραφος 3 του παραρτήματος XII του κανονισμού υπηρεσιακής κατάστασης, η Eurostat υπέβαλε εκθέσεις σχετικά με την αναλογιστική αποτίμηση του συνταξιοδοτικού καθεστώτος για τα έτη 2011, 2012 και 2013 επικαιροποιώντας τις παραμέτρους που αναφέρονται στο εν λόγω παράρτημα. Από την αποτίμηση αυτή και συνεκτιμώντας και το άρθρο 4 παράγραφος 6 του παραρτήματος XII του κανονισμού υπηρεσιακής καταστάσεως προκύπτει ότι το αναγκαίο για τη διατήρηση της αναλογιστικής ισορροπίας του συνταξιοδοτικού καθεστώτος ποσοστό της εισφοράς είναι 11 % από 1ης Ιουλίου 2011, 10 % από 1ης Ιουλίου 2012 και 10,9 % από 1ης Ιουλίου 2013.
            
         
               (4)
            
            
               Προς όφελος της αναλογιστικής ισορροπίας του συνταξιοδοτικού καθεστώτος των μόνιμων υπαλλήλων και του λοιπού προσωπικού της Ευρωπαϊκής Ένωσης, το ποσοστό της εισφοράς θα πρέπει, ως εκ τούτου, να αναπροσαρμοστεί αναδρομικά σε 11 % του βασικού μισθού από 1ης Ιουλίου 2011, σε 10 % του βασικού μισθού από 1ης Ιουλίου 2012 και σε 10,9 % του βασικού μισθού από 1ης Ιουλίου 2013,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το ποσοστό της εισφοράς που προβλέπεται στο άρθρο 83 παράγραφος 2 του κανονισμού υπηρεσιακής κατάστασης είναι:
   
               —
            
            
               με ισχύ από την 1η Ιουλίου 2011, 11 %,
            
         
               —
            
            
               με ισχύ από την 1η Ιουλίου 2012, 10 %,
            
         
               —
            
            
               με ισχύ από την 1η Ιουλίου 2013, 10,9 %.
            
         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2014.
      
         
            Για το Συμβούλιο
         
         
            Ο Πρόεδρος
         
         P. C. PADOAN
      
   
   
      (1)  ΕΕ L 56 της 4.3.1968, σ. 1.
   
      (2)  Κανονισμός (ΕΕ, Ευρατόμ) αριθ. 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, για την τροποποίηση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, καθώς και του καθεστώτος που εφαρμόζεται στο λοιπό προσωπικό της Ευρωπαϊκής Ένωσης (ΕΕ L 287 της 29.10.2013, σ. 15).
   
      (3)  Δεν δημοσιεύθηκε ακόμα στη Συλλογή της Νομολογίας.
   
      (4)  Κανονισμός (ΕΕ) αριθ. 422/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την αναπροσαρμογή, από 1ης Ιουλίου 2011, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις (ΕΕ L 129 της 30.4.2014, σ. 5).
   
      (5)  Κανονισμός (ΕΕ) αριθ. 423/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την αναπροσαρμογή, από 1ης Ιουλίου 2012, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις (ΕΕ L 129 της 30.4.2014, σ. 12).